Un frizer din Galati a fost mutilat de un interlop din oras pentru ca a avut indrazneala sa nu il tunda de cum a intrat. Salonul era aglomerat, iar individul a fost invitat sa stea la coada ca orice client.

Pentru ca i s-a parut sub demnitatea lui, si-a chemat fratele si prietenii si s-au razbunat pe sarmanul om. Desi a fost aparat de martori, frizerul tot are fractura de mandibula si dintii scosi.

Interlopul a intrat grabit in frizeria plina de clienti care asteptau rabdatori. Fara sa isi puna problema ca ar trebui sa stea la rand i-a cerut frizerului sa-l tunda imediat. Omul l-a refuzat si in scurt timp s-a ajuns la imbranceli iar derbedeul a fost alungat. Lucrurile nu au ramas insa asa. Cateva minute mai tarziu in timp ce frizerul a incercat sa blocheze usa, au dat buzna peste el interlopul ranit in orgoliu, fratele sau geaman si prietenii lor. A urmat o bataie ingrozitoare.

Camerele de supraveghere au surprins momentul in care interlopul intra grabit in frizeria plina de clienti care-si asteptau randul. Individul pare ca-i cere frizerului de 39 de ani sa-l tunda imediat - insa omul ii spune sa astepte.

In scurt timp cei doi se imbrancesc, iar frizerul il da afara pe interlop. Lucrurile nu raman insa asa. Cateva minute mai tarziu frizerul incearca sa blocheze usa, dar inauntru dau buzna interlopul, fratele sau geaman si prietenii lui veniti sa-l razbune. Indivizii il lovesc pe frizer cu pumnii, dar in ajutorul celui incoltit sar clientii frizeriei.

Cristian Haulica, victima: "M-a injurat ca era acolo un om in varsta pe scaun si sa il dau pe domnul de acolo jos de pe scaun, sa se tunda el. Ca se grabea. Mai erau inca patru persoane aicisha, care asteptau si ei la rand."

Caramfila Nanu, proprietara casei: "Ala si inca patru persoane care au venit aicea l-au luat la bataie. M-am speriat, i-am dat afara si, dupa aia, a venit politia, a venit salvarea. Ce au cu el, ca am inteles ca nu-i prima data? Chiar nu stiu. Prima data a spus ca nu l-a tuns bine, dar acuma i-am spus "mai, daca nu va convine cum va tunde, nu mai veniti la el!"



Mihai Polinschi, director SAJ Galati: "Fusese batut de niste indivizi care, ma rog, n-au avut rabdare sa astepte la rand. Pacientul suferise mai multe contuzii, un traumatism craniofacial cu o contuzie la nivelul buzelor si cu doi sau trei dinti rupti."

Frizerul in varsta de 39 de ani recunoaste ca a mai avut si in trecut conflicte cu cei doi frati pusi mereu pe scandal. De aceasta data, desi i-a avertizat ca sunt filmati de camera de supraveghere, agresorilor nu le-a pasat.

In urma conflictului frizerul s-a ales cu o fractura de mandibula si a primit 55 de zile de ingrijiri medicale. Desi incearca sa-si faca dreptate, barbatul de 39 de ani sustine ca politistii l-au sfatuit sa se impace cu agresorii lui si sa accepte o suma de bani din partea lor.

Contactati, politistii au refuzat sa faca declaratii. Victima a depus o plangere impotriva celor doi frati gemeni care l-au desfigurat, iar indivizii sunt cercetati pentru loviri si alte violente.